เรือนจำกึลมาคอสกี ฟินแลนด์
บ้านของเหล่านักโทษหัวรุนแรงสุดโต่ง
พี่ชายผมถูกฆ่า ผมเลยไปยิงคนที่ฆ่า
ผมล้วงมีดออกจากกระเป๋า แล้วแทงผู้ชายคนนั้นเข้าที่คอ
หลังประตูห้องขัง เหล่านักโทษคุมทุกอย่าง
- เอาด้วยไหม - ไม่เป็นไร
บ้าไปแล้ว
ดี ขึ้นแล้ว ดี
- ตรงไหม - อืม
เมื่อเหล่านักโทษไม่ยอมเชื่อฟังกฎ…
ใครมียามากที่สุดเป็นเจ้า ผมก็ไม่รู้ว่าทำไม
และไม่รู้สึกผิด กับอาชญากรรมร้ายแรงที่ตัวเองก่อ…
คุณทำอะไรกับเขา
เราขับรถทับเขา
เอาธนูยิงเขา
แล้วเรือนจำจะเปลี่ยนพฤติกรรมพวกเขาอย่างไร
ตลอดช่วงสัปดาห์หน้า ผมจะมาถูกขังอยู่ที่นี่เพื่อหาคำตอบ
แต่นี่ไม่ใช่ครั้งแรกที่ผมติดคุก
ผมชื่อราฟาเอล โรว์
ผมเคยต้องโทษที่อังกฤษ เพราะการฆาตกรรมที่ผมไม่ได้ก่อ
โทษของผมคือจำคุกตลอดชีวิต
ผมใช้เวลา 12 ปีในการล้างมลทิน
ตอนนี้ผมเดินทางไปทั่วโลก
เพื่อดูว่าชีวิตของนักโทษเป็นอย่างไร
เมื่อต้องอยู่ในคุกสุดโหดของโลก
(เปิดโลกคุกสุดโหด)
ฟินแลนด์ หนึ่งในประเทศที่มีสถิติ การเกิดคดีฆาตกรรมสูงที่สุดในยุโรป
คนพูดกันบ่อยๆ ว่าฟินแลนด์ เป็นประเทศที่มีความสุขที่สุดในโลก
แต่ที่นี่ก็มีด้านมืด นั่นคือสถิติการเกิดคดีความรุนแรงที่สูง
และบ่อยครั้งผู้ก่อเหตุก็เป็นผู้ชาย ที่อยู่ตามชายขอบของสังคม
โดยมีเหล้าและยาเสพติดเป็นสิ่งกระตุ้น
การรับมือกับอาชญากรเหล่านี้ ถือเป็นโจทย์ใหญ่ของระบบเรือนจำ
ผมกำลังไปที่เรือนจำกึลมาคอสกี ทางตอนใต้ของฟินแลนด์
ผมจะใช้เวลาสัปดาห์หน้าอยู่ที่นี่
ชาวฟินแลนด์ใช้หลักการลงโทษแบบก้าวหน้า
นักโทษส่วนใหญ่จะโดนโทษบำเพ็ญประโยชน์
หรือไม่ก็จะถูกส่งไปยังคุกเปิด
มีแต่นักโทษร้ายแรงและอันตรายสุดๆ เท่านั้น
ที่จะถูกส่งเข้าคุกปิดซึ่งผมกำลังมุ่งหน้าไป
ตอนนี้ผมไม่รู้ว่าจะเจอกับอะไร
ผมกังวลนิดหน่อย ผมไม่สบายใจเอาซะเลย
ที่ฟินแลนด์ เป้าหมายหลักของระบบเรือนจำ
เน้นไปที่การให้นักโทษได้พัฒนาตัวเอง
มากกว่าจะเป็นการลงโทษ
แต่สิ่งสำคัญสำหรับเรือนจำ ที่คิดจะปรับความประพฤติของนักโทษ
ไม่ใช่การบังคับนักโทษให้เข้ารับการเยียวยาฟื้นฟู
การเยียวยาฟื้นฟูจะได้ผล กับนักโทษอันตรายหรือไม่
เพราะถ้าพวกเขาไม่อยากเปลี่ยนแปลง เรือนจำก้าวหน้าที่ใช้หลักเสรีนิยม
ในการฟื้นฟูเยียวยานักโทษก็ทำอะไรไม่ได้
นักโทษต้องเป็นคนที่อยากเปลี่ยนตัวเอง
ถึงผมจะทำแบบนี้มาหลายครั้งแล้วก็ตาม
ผมก็ยังกังวลนิดๆ
ว่าตัวเองจะถูกขังร่วมกับใคร
(วันที่ 1)
เข้าไปในนี้
คุณถอดแจ็กเก็ตวางไว้บนโต๊ะนะ
ผมจะให้ถุงพลาสติก คุณเอาเสื้อผ้าใส่ไว้ในนั้น
- โอเค - ตรงนี้คือจุดฝากของ
แล้วเดี๋ยวคุณจะได้มันคืน
ได้ครับ
เอามาใส่ในนี้
ยกแขน นั่นแหละ ดีมาก
คุณใส่เสื้อยืดนะ
โอเค เราจะลงไปข้างล่างกัน
เพื่อรักษาสิทธิมนุษยชนของนักโทษ
ฟินแลนด์ไม่อนุญาตให้เจ้าหน้าที่ตรวจค้นรูทวาร
ฉะนั้นถึงแม้ว่า 90 เปอร์เซ็นต์ของนักโทษใหม่
จะมีปัญหาเรื่องยาเสพติด การตรวจค้นก็จะเป็นไปแบบผิวเผิน
คุณเจอของต้องห้าม ในระหว่างขั้นตอนตรวจค้นเยอะไหม
บางครั้งก็เยอะ มันมักจะเป็นยา ไม่ก็…
พวกเขาแอบเอายาอะไรเข้ามา
ซูบิวเท็กซ์
บางครั้งก็มีคนคิดจะแอบเอามือถือเข้ามา
หรืออะไรทำนองนั้น
ซูบิวเท็กซ์มีไว้ใช้บำบัดอาการเสพติด
แต่ตัวมันเองกลับมีฤทธิ์ที่ทำให้เสพติด
มองตรงมาที่กล้องด้วย
หลังทำประวัติแล้ว ผมก็ถูกพาไปยังอาคารฝั่งที่ผมต้องอยู่
ที่นี่ นักโทษคดีความรุนแรง จะไม่ถูกแยกออกจากนักโทษคนอื่นๆ
ผมกำลังถูกพาไปยังอาคารรวมทั่วไป 2.1
- ผมต้องอยู่ในนี้ตามลำพังเหรอ - ใช่
แล้วคุณมีอะไรจะแนะนำผมไหม เรื่องนักโทษคนอื่นๆ น่ะ
อย่าพูดเรื่องที่มันส่วนตัวเกินไป
และจงใช้สามัญสำนึก
ผมต้องอยู่กับอาชญากรประเภทไหน
ห้องขังนี้มีอาชญากรหลากหลาย
ทั้งคดีความรุนแรง ฆาตกรรม
แล้วก็มีอาชญากรคดียาเสพติดจำนวนมาก
- โอเค ขอบคุณ - ขอบคุณ
เพราะมีห้องขังแค่ 14 ห้อง สำหรับนักโทษ 18 คน
บางคนจึงต้องอยู่ร่วมห้องกัน
พื้นที่ส่วนกลางและครัวมีกล้องวงจรปิดติดเอาไว้
ผู้คุมจะคอยเฝ้าดูอยู่ในห้องควบคุมที่สุดโถงตึก
แต่ในห้องขังไม่มีกล้อง
ตอนนี้ผมต้องอยู่ตามลำพังกับนักโทษ
สิ่งแรกที่ผมรู้สึกคือมันเงียบ
เงียบจนน่ากลัว
เทียบกับคุกทั่วไปแล้ว ที่นี่ไม่มีแม้แต่เสียงดังหึ่งๆ
ไม่มีคนตะโกนโวยวาย
แน่นอน เมื่อคุณเป็นเด็กใหม่
คุณจะไม่แน่ใจว่าใครอยู่ข้างนอกนั่นบ้าง
และทันทีที่คุณออกไป
พวกเขาก็จะต้องตัดสินคุณแน่
เมื่อกี้ผมเดินผ่านผู้ชายตัวใหญ่สองคน
แค่รูปลักษณ์ของพวกเขาก็ข่มขวัญสุดๆ แล้ว
แต่เอาล่ะ ผมจะออกไปดูหน่อยว่า
เจ็ดวันจากนี้ผมจะเจอกับอะไร
สวัสดี ผมขอแนะนำตัวเองหน่อย
- ผมราฟาเอล - โทนี่
- โทนี่ ยินดีที่ได้รู้จัก โทนี่ - ครับ
- ผมฟัซซี่ - ฟัซซี่
- ผมราฟาเอล - ยินดีต้อนรับ
- ขอบคุณ ยินดีที่ได้รู้จัก - อืม
- ครับ - ขอไปเจอคนอื่นๆ ได้ไหม
- ผมไมเคิล - สวัสดี ไมเคิลนะ
- ใช่ - ไมเคิล ผมราฟาเอล
โอเค ยินดีต้อนรับ
- ขอบคุณ - อืม
สบายดีไหม ผมราฟาเอล
- ผมยานี - ยานี ยินดีที่ได้รู้จัก
ผมมีจานชามช้อนส้อมด้วยสินะ โอเค
ใช่ นี่คือสิ่งที่คุณต้องมีเมื่อเริ่มมาใช้ชีวิตที่นี่
- โอเค - คุณจะได้ของคืน…
ยานีและโทนี่ที่ตัวโตๆ นั่นดูเป็นมิตร
แต่นักโทษหน้าใหม่อาจมองว่า พวกเขาน่ากลัวได้ง่ายๆ
โดยเฉพาะเมื่ออยู่ในห้องขังที่ผู้คุมไม่เห็น
เจ้าหน้าที่ให้ของพวกนี้กับทุกคนเหรอ
- เอาไว้ใช้… - ใช่
- โอเค
แล้วที่ตึกนี้มีกฎอะไรบ้าง
แค่เป็นตัวเองก็พอ แล้วก็อย่ายุ่งเรื่องคนอื่น
เวลามีคนเข้ามาที่นี่ ถ้าเกิดเราไม่รู้จักกัน
ผมจะถามเขาว่าทำไมคุณถึงต้องเข้าคุก
- คุณทำผิดอะไร คุณไปทำอะไรมา - ใช่ แบบนั้นแหละ
ทำไมล่ะ มันสำคัญตรงไหน
ก็ถ้าคุณโดนคดีทางเพศ…
- อาชญากรทางเพศ - หรือเป็นพวกใคร่เด็ก
คุณจะโดนซ้อมจนน่วม
ใช่ ถูกเผงเลย
แล้วที่ตึกนี้ใครใหญ่
มีใครที่เราต้องให้ความเคารพมากกว่าคนอื่นไหม
ไม่ ไม่มีอะไรแบบนั้น
แค่อย่ายุ่งเรื่องคนอื่นและเป็นตัวเองก็พอแล้ว
ใช่
ไปกันเถอะ
โทนี่ คนตัวใหญ่ เขายังหนุ่มแต่ก็ตัวใหญ่
เขาคุมที่นี่ เขาสักเต็มตัว
และยานี ทั้งคู่ต้อนรับผมอย่างดี แต่ผมก็คิดว่า
ถ้าคุณเป็นคนที่พวกเขาไม่ชอบหน้าล่ะก็
อะไรก็สามารถเกิดขึ้นได้ทั้งนั้น
คุณต้องอยู่ในห้องขังตามลำพัง พวกผู้คุมไปแล้ว
เรื่องนั้นย้ำเตือนผมอยู่ตลอดเวลาว่า
ถ้าเกิดมีใครอารมณ์ปะทุขึ้นมา ความรุนแรงก็สามารถเกิดขึ้นได้
(วันที่ 2)
กลอนประตูห้องขังจะถูกปลดตอนเจ็ดโมงเช้า
ข้าวต้มไม่ใช่มื้อเช้าที่แย่ที่สุดหรอก
ไม่อยู่แล้ว
นักโทษบางคนเช่นยานี มีงานหรือกิจกรรมให้ทำที่คุก
พวกเขาเลยออกไปตั้งแต่เช้า
ส่วนคนอื่นเลือกที่จะอยู่ที่ตึก
พวกเขาไม่ใช้ประโยชน์ จากโครงการที่เรือนจำเสนอให้
ผมเลยอยากรู้ว่าพวกเขาใช้เวลา อย่างเกิดประโยชน์หรือไม่
พออยู่กับพวกคุณ ผมรู้สึกเหมือนเป็นไอ้กุ้งแห้งไปเลย
แต่พวกเขาอยากทดสอบกำลังของเด็กใหม่ที่ยิม
อุ่นเครื่องหน่อย
อืม เต็มที่เลย
คุณทำด้วย
- หนึ่งชุด ห้าครั้ง - ไม่
- คุณรู้เทคนิคใช่ไหม - คือผม…
- โอเค - ได้นะ
เยี่ยมมาก ห้าครั้ง
โอเค อีกสามครั้ง
สอง
ดีมาก หนึ่ง
ครั้งสุดท้าย
ยกหน่อย ดี
นี่เรียกว่าอุ่นเครื่องเหรอ
นี่แค่อุ่นเครื่องเบาๆ
ให้ตายสิ
นั่นหนักเท่าไร
- ตอนนี้ 70 - หนัก 70 เหรอ
- ใช่ - แล้วคุณยกได้หนักเท่าไร
- คิดว่า 220 นะ - แม่เจ้า
ดี ขึ้นแล้ว ดี
- ตรงไหม - อืม
ยอดมาก
ถึงตอนนี้ โทนี่ยังต้อนรับผมอย่างดี
แต่ผมก็ไม่อยากจะทำให้เขาไม่พอใจ
รวมถึงเพื่อนร่วมห้องขังของเขา ออลลี่
มันโหดมาก โหดจริงๆ เขาเดินไม่ไหวเลยด้วยซ้ำ
พวกเขาเล่าให้ฟังว่าพวกเขาถูกจับกุมพร้อมกัน
ตอนขับรถหนีตำรวจเมื่อสองปีก่อน
ตอนที่ถูกจับ พวกคุณทำอะไร
- ลักพาตัว - ลักพาตัวคนอื่นเหรอ
ใช่ เราไปเก็บหนี้น่ะ
คุณเป็นพวกทวงหนี้สินะ
เข้าใจแล้วว่าทำไมพวกคุณถึงตัวใหญ่แบบนี้
นั่นไม่ใช่งานของผม
โอเค
หนี้ก้อนนั้นมันนานมากแล้ว แล้วหมอนั่นก็บอกกับผมว่า
"จูบก้นฉันสิ ฉันไม่จ่ายหรอก ไอ้พวกสารเลว"
แล้วทำไมไม่ไปแจ้งตำรวจ
- คนส่วนใหญ่ทำแบบนั้นนี่นา - ผมไปหาตำรวจเพื่อเอาหนังสือเดินทาง
แค่นั้นเท่านั้น
คุณลักพาตัวเขามาจากบ้านเขาเหรอ
เปล่า จากบ้านเพื่อนเขา
ใช้ปืนเหรอ
ใช่ แต่ว่า เรามีปืนไหมนะ
- อาจมีหรือไม่มีก็ได้ - ใช่
ผมจำไม่ได้ มันตั้งสองปีแล้ว
ตอนอยู่ที่ตึกเตือนผมด้วยนะว่า อย่ายืมของอะไรจากคุณ
- ไม่ๆ - ผมไม่อยากติดหนี้คุณ
ถ้าคุณเอาบิสกิตให้ผม ผมจะจ่ายคืน ตกลงไหม
โอเค
ถ้านักโทษไม่ทำงานหรือเรียนหนังสือในคุก
เมื่อหมดชั่วโมง พวกเขาจะกลับไปอยู่ที่ตึกตลอดทั้งวัน
โทนี่กับออลลี่เหมือนจะเป็นจ่าฝูงที่ตึก 2.1
ผมอยากรู้ภูมิหลังของพวกเขามากยิ่งขึ้น
แต่ก่อนอื่น โทนี่อยากคุยกับผม เรื่องอาชีพแร็ปเปอร์ของเขา
ซีเอท ซูเปอร์แมน
นั่นคุณเหรอ
ใช่ ซีเอทคือชื่อผมในวงการแร็ป
ซีเอทย่อมาจากอะไร
ในภาษาฟินแลนด์
"ซีเอท" ออกเสียงเหมือนคำว่าเละเทะ
เดี๋ยวนี้ในมิวสิกวิดีโอหลายตัว
คนมักโบกปืนจริงแล้วก็เอายาขึ้นมาโชว์
นี่เรากำลังล้อเลียนเรื่องนั้นอยู่
งั้นคุณก็ทำเอ็มวีล้อเลียน
ผมไม่เรียกตัวเองเป็นชาวแก๊งหรือว่าอะไร
แต่ต่อให้เป็น
คุณก็ไม่เห็นจำเป็นต้องประกาศออกมา ต่อหน้าทุกคนสักหน่อย
บางครั้งกับชีวิตที่ไม่มั่วยา ฉันก็ไม่อาจจะมัวมากลัวกับ…
โทนี่อาจจะบอกว่าเขาไม่ใช่นักเลงอันธพาล
แต่การลักพาตัวที่พวกเขาได้ก่อ
ก็เป็นอาชญากรรมที่น่าตกใจ
คุณทำอะไรกับเขา
เราทำอะไรหมอนั่นบ้างนะ
ก็ทุกอย่างนั่นแหละ
แต่เราต้องลงรายละเอียดด้วยเหรอ
เราพาเขาไปบ้านผมที่ทามเปเร
แล้วก็มัดเขาเอาไว้กับโต๊ะโลหะ
เอาซิปโลหะมัดมือและเท้าของเขาเอาไว้
เราทุบข้อนิ้วของเขา
กับขาและเท้าด้วยค้อน
เราขับรถทับเขา
เอาธนูยิงเขา
อะไรแบบนั้น
แต่ผมคิดว่าส่วนใหญ่แล้ว มันเป็นความรุนแรงทางจิตใจ
เป็นการทำให้อับอาย ทำให้ศิโรราบ
แล้วทำไมต้องทรมานเขาแบบนั้น
ทำไมถึงคิดว่ามันจำเป็น
อาจจะเป็นเพราะความโกรธและตื่นเต้นปนๆ กัน
ในตอนนั้น
ผมแค่รู้สึกว่ามันจำเป็นต้องทำ
โทนี่กับออลลี่เกี่ยวข้องกับคดีร้ายแรง
อย่างการลักพาตัวและการทรมาน
ผมช็อกไปนิดหน่อยเพราะพวกเขาไม่สำนึกผิดเลย
ผมไม่รู้ว่าพวกเขาเพียงแค่ยืดอก
และทำเป็นห้าวหรือเปล่า
ผมเคยรู้จักคนหลายคน ที่ไม่แสดงความสำนึกผิดออกมาให้เห็น
ไม่ทำแบบเปิด ไม่ก็ยังไม่ทำ
(วันที่ 3)
พอเปิดห้องนักโทษตอนเจ็ดโมงเช้า
ผู้คุมก็กลับไปอยู่ที่ห้องควบคุม
นักโทษสามารถเลือกได้ว่า จะรับโอกาสที่ทางเรือนจำเสนอให้หรือไม่
ซึ่งมีทั้งเรื่องการศึกษาและการทำงาน
และเช้านี้ก็เป็นอีกครั้งที่นักโทษบางคนเลือกไม่รับ
โอจีย่อมาจากอะไร นักเลงรุ่นเก๋าเหรอ
ใช่
มันติดดีไหม
ก็ติดดีอยู่นะ
บ้าไปแล้ว
เอาด้วยไหม
- สักลายน่ะเหรอ - ใช่
ไม่เป็นไร
เครื่องสักที่โทนี่ใช้
ทำจากปากกาและจอยเอ็กซ์บ็อกซ์
แล้วคุณเอาน้ำหมึกมาจากไหน
เราหลอมมีดโกนใช้แล้วทิ้ง
แล้วเอาเขม่ามันออกมา
จะเกิดอะไรขึ้นถ้าผู้คุมเข้ามาเห็น
ขังเดี่ยวไง
- ถูกขังตามลำพังน่ะ - ขังเดี่ยว
แล้วพวกผู้คุมไม่สังเกตเหรอว่า พวกคุณมีรอยสักใหม่
ลายเขาเยอะจนใครก็ไม่สังเกต
พวกเขาดูไม่ออกหรอกว่าผมมีรอยสักใหม่
เสร็จแล้ว ปิดเครื่องล่ะนะ
เรียบร้อยไหม
อืม
ถึงจะมีนักโทษตึก 2.1 ที่ใช้เวลาอยู่ในห้องขังทั้งวัน
แต่เรือนจำแห่งนี้ก็มีโปรแกรมการศึกษาเสนอให้
หนำซ้ำนักโทษกว่าครึ่งก็ยังทำงานของเรือนจำ
มีบางคนที่หัดทำเครื่องประดับด้วยซ้ำ
วันนี้ผมมากับเพื่อนร่วมตึกของผม ยานี
- เราจะไปไหนกัน โรงทำงานเหรอ - ไปโรงทำงานครับ
ที่คุณไปทุกวันก็คือที่นี่เหรอ
ใช่ ทุกวันเลย
ผมรู้ว่ายานีมีงานทำ แต่ผมก็แปลกใจเล็กน้อยที่ได้รู้ว่า
เขากลายมาเป็นผู้เชี่ยวชาญ เรื่องการถักพรมฟินนิชสไตล์ดั้งเดิม
ซึ่งเรือนจำจ้างเขาทำ ในราคา 100 ยูโรต่อเดือน
มานี่สิ เราจะทำอะไรง่ายๆ กัน
- ขั้นแรกก่อน เอาให้มันง่ายๆ นะ - มันง่ายมาก
หลังจากติดคุกมาหกรอบ ยานีก็ใช้เครื่องทอผ้าเป็น
และตอนนี้เขาก็รับโทษมาแล้วสองปีจากสี่ปี
- ทีนี้ก็เปลี่ยน - เปลี่ยน
สองนะ
- ไปหนึ่งใช่ไหม - ไปหนึ่ง
- ดี - แล้วก็ดึงเหรอ
ใช่ สามครั้ง
- คุณแรงเยอะนะเนี่ย - ผมจะทำเครื่องพังไหม
ไม่หรอก
ผมไม่อยากเชื่อเลยว่า คุณเข้าๆ ออกๆ คุกหลายครั้ง
ทำไมคุณถึงเข้าๆ ออกๆ แบบนี้ล่ะ
วิถีชีวิตน่ะ เป็นเพราะวิถีชีวิตของผม
แล้ววิถีชีวิตนอกคุกของคุณเป็นยังไง
ก็มียากับความรุนแรง
- ยากับความรุนแรง - ใช่
- ผมขายยาน่ะ - อ้อ
ทำซ้ำทำซาก
แล้วคุณขายยาจำพวกไหน
โคเคน แอมเฟตามีน
โคเคนกับแอมเฟตามีน
แล้วตอนนี้คุณติดคุกเพราะคดีอะไร
- ความรุนแรง - คุณโดนคดีความรุนแรงเหรอ
- ใช่ - คุณไปทำอะไร
ผมแทงคน เราสู้กันด้วยมีด
ผมไปอยู่ผิดที่ผิดเวลาน่ะ
ไม่มีอะไรพิเศษหรอก แค่ผิดที่ผิดเวลา
เกิดอะไรขึ้นกับคนที่คุณแทง
ขอบคุณพระเจ้าที่เขาไม่ตาย แต่…
อย่างน้อยนั่นก็เป็นสัญญาณที่ดีนะ
คุณแสดงความสำนึกเสียใจออกมา
ใช่
แล้วพอตรงนี้เลื่อนขึ้นมา คุณต้องขยับแบบนี้
- ผ้ามันจะอยู่ทรง - โอเค
- มันจะไม่เป็นแบบนี้ - โอเค
การที่คุณเข้าๆ ออกๆ คุก
ทำให้ผมรู้สึกคาใจ
การฟื้นฟูเยียวยาช่วยอะไรคนแบบคุณไหม…
ช่วยสิ มันช่วยถ้าคุณต้องการให้ช่วย
แล้วคุณก็เจอครูคนเดิม ทุกครั้งที่มาที่นี่เลยเหรอ
เธออยู่ที่นี่ตลอด
คุณคงเบื่อแย่แล้วที่เห็นเขากลับมา หลังจากที่ได้ออกไป
ใช่ ฉันหวังว่าเขาจะไม่กลับมาอีก
- แต่ตอนนี้เขาก็อยู่กับร่องกับรอยแล้ว - ใช่
พวกคุณดูจะมีความสัมพันธ์ที่ดีต่อกันนะ
เรามีความสัมพันธ์ที่ดีต่อกัน เราคุยกันทุกเรื่อง
เรื่องผู้หญิง เรื่องยา ทุกเรื่อง
โอเค แล้วมันช่วยคุณยังไง
ไม่รู้สิ แต่พอได้พูดแล้วมันรู้สึกดี
ในตึกมีฮอร์โมนเพศชายเยอะไป
ใช่ ผมก็ว่างั้น
นั่นแหละ
ตอนนี้ผมรับโทษมาได้สองปีแล้ว ความคิดของผมพัฒนามากขึ้น
นี่เหมือนการบำบัดสำหรับผม ผมได้เห็นงานของผมคืบหน้า
- โอเค คุณทำให้เสร็จนะ - อืม
ถึงแม้จะต้องรับโทษจำคุกหลายครั้ง กว่าจะมาถึงจุดนี้
แต่ในที่สุดชีวิตของยานีก็เปลี่ยนไปในทางที่ดี
และการหนีจากวัฒนธรรมชายแท้ที่ตึกทุกวัน
ก็ดูเหมือนจะช่วยได้
กลับมาที่ตึก 2.1 ทั้งตึกกำลังปั่นป่วน
โอเค หยุดเลย
มีข่าวลือว่าโทนี่ทำร้ายนักโทษใหม่
ซึ่งตอนนี้ถูกพาไปยังตึกอีกฝั่งแล้ว
- เขาเพิ่งเข้าคุกมาใช่ไหม - ใช่
- แล้วคุณก็ต่อยเขา - ใช่
ในห้องของเขาน่ะ
- คุณเข้าไปในห้องของเขา - ใช่
โอเค
เป็นเพราะว่ามันมีกล้องอยู่ทุกที่
โอเค
แล้วคุณต่อยเขาทำไม
เพราะเขา…
เมื่อสองปีก่อน เขาปากโป้ง
ปากโป้งเรื่องอะไร
เรื่องยาน่ะ
นี่เป็นการแก้แค้นเหรอ
ใช่
ผมอยู่กับคนแบบนั้นไม่ได้
เพื่อนผมคงจะหัวเราะเยาะผม ถ้าผมกลับบ้านไปโดยที่ไม่ทำอะไร
เขาเจ็บหนักแค่ไหน
ผมไม่รู้
เพื่อนร่วมห้องขังของโทนี่ ออลลี่
ก็อยู่ที่ตึกตอนที่เกิดเรื่อง
โทนี่บอกผมเรื่อง…
อืม
เขาต้องทำน่ะ
- จริงเหรอ - ใช่
- แล้วผู้คุมไม่รู้เหรอ - ไม่
ยังไม่รู้
- คิดว่าอีกฝ่ายจะบอกไหม - ผมว่าไม่นะ
ผมเห็นตอนที่เขาเข้าไปในห้องกับผู้คุม
ผมไม่คิดว่าเขาจะพูดอะไร
- อืม - รสชาติเป็นไง
อร่อยมาก ขอบคุณมาก มันอร่อยมากเลย
- ขอบคุณ - ไม่เป็นไร
เพราะผู้คุมไม่เห็นเหตุการณ์ที่เกิดขึ้น
โทนี่จึงไม่โดนลงโทษ
ผมกังวลว่าถ้าเกิดนักโทษแบบโทนี่
ยังเลือกใช้ความรุนแรงในการแก้ปัญหา
ก็แปลว่าพวกเขาไม่ได้ปรับปรุงตัวเลย
(วันที่ 4)
พวกเขาถูกขังอยู่ในห้องทั้งคืน
ตอนนี้โทนี่กับออลลี่ยังไม่ออกมาจากห้อง
ส่วนยานีก็ตามสไตล์เขา เขาเดินไปเดินมา
เขาดูจะคึกคักตลอดหลังจากตื่น
ดูเหมือนการที่ยานีจดจ่อกับ โปรแกรมสร้างงานของทางเรือนจำ
จะช่วยให้เขาก้าวข้ามยาเสพติด และความรุนแรงได้
ทั้งยังทำให้เขามีความสุขขึ้น
แต่งานไม่ใช่อย่างเดียวที่ทำให้เขามีแรงตื่นขึ้นมา
ทุกเช้าผมจะได้รับอีเมลจากแฟน
มันถูกส่งมาที่สำนักงานเหรอ
- ที่ผู้คุม - ใช่ ที่ผู้คุม
เธอบอกว่าให้เปิดทีวีไว้
เธอจะอัปเดตช่องกีฬาให้ผม
คุณคบกันมานานเหรอ
เปล่า เราเจอกันที่นี่แหละ
ผมอยู่ในนี้ เธอมานัดบอดกับผม
แล้วคุณรู้จักเธอในนี้ได้ยังไง
เพื่อนผม ต้องพูดยังไงล่ะ
- เขาเป็นคำแนะนำ - เขาแนะนำ ใช่
เห็นได้ชัดว่ารักใหม่ของยานีช่วยเพิ่มแรงผลักดัน
ให้ยานีตั้งใจรับการเยียวยาฟื้นฟู ที่ทางเรือนจำเสนอให้
แต่ไม่ใช่ทุกคนที่ตึก 2.1 จะมีพัฒนาการเหมือนกับเขา
เอาอาหารมาหน่อย นี่มันเฮงซวยห่วยแตก
นี่มันอาหารหมาชัดๆ
ไมเคิล นี่ไม่ใช่ชื่อจริงของเขา
เขาอยู่ห้องขังใกล้ๆ ผม และเขาอายุ 18
เขาไม่ไปทำงาน และใช้เวลาส่วนใหญ่อยู่ในห้องตัวเอง
วันนี้เขาดูจะมีปัญหา
ผมไม่ได้หดหู่ แต่มันแบบว่า ให้ตายเถอะ
การติดคุกทำให้หงุดหงิด และเราก็อยากจะรู้สึกดีกว่านี้
เช้านี้คนส่วนใหญ่ไปออกกำลังกายข้างนอก
ทำไมคุณไม่ออกไปสูดอากาศบริสุทธิ์หน่อยล่ะ
แล้วก็ใช้มัน
เป็นทางระบายความเครียดและ…
ปกติผมก็ออกไปทุกวัน
แต่วันนี้ผมไม่อยากออกไป
ไม่รู้สิ วันนี้ผมกระสับกระส่าย
ผมอยู่ตรงนี้ไม่ได้
- โทษนะ ผมต้องไปสูบบุหรี่ - โอเค
ในช่วงกลางวัน ไมเคิลมักจะเข้าไปอยู่ ในห้องของตัวเองคราวละหลายๆ ชั่วโมง
ผมยังไม่รู้ทั้งสาเหตุที่เขาต้องโทษ และปัญหาที่เขากำลังรับมือ
- ว่าไง - เป็นไงบ้าง
ก็ดี
อยากคุยกันไหม
ดีเลย เข้ามาสิ
เข้ามาคุยกัน
- เข้าไปเหรอ โอเค - ยินดีต้อนรับ
คุณรู้สึกยังไงบ้าง เพราะเมื่อกี้คุณเหมือนจะ…
ดีแล้ว
คุณติดคุกเพราะอะไร ทำไมคุณถึงมาอยู่ที่นี่
ผมหนีมาจากสถานรับเลี้ยงเด็ก
แล้วไปอยู่ที่ทามเปเร
ผมไปใช้ชีวิตเป็นคนไร้บ้าน ผมเล่นยาและต้องการยา
ผมเจอเรื่องที่ทามเปเร มีขี้ยาอายุสัก 40 สองคน
หาว่าผมขโมยยาที่พวกเขาซุกไว้
ชายคนหนึ่งพูดกับผมว่า
เขาให้เวลาผมคืนยาสามวิฯ
ไม่งั้นเขาจะเอาไม้เบสบอลฟาดผมให้ฟันร่วง
หลังจากนั้น ผมแม่งสติหลุด
ผมล้วงมีดออกจากกระเป๋า แล้วแทงผู้ชายคนนั้นเข้าที่คอ
จากนั้นผู้ชายอีกคนก็เข้ามาผลักผม
เขาชูมือเอาไว้แบบนี้
แล้วผมก็แทงเขาสองครั้ง
ตรงนี้กับตรงนี้
แต่คุณยังเด็กอยู่เลย
ทางเรือนจำได้ช่วยให้คุณเข้าใจหรือเปล่า
ว่าคดีความรุนแรงที่คุณก่อ
มันหนักหนาแค่ไหน
ผมไปพบเจ้าหน้าที่เยียวยาฟื้นฟู
และนักจิตวิทยามาแล้ว ใช่ มันช่วยผมได้
แล้วมีคนในครอบครัวมาเยี่ยมคุณบ้างหรือเปล่า
เรื่องนั้น บ้าจริง ไม่มีใครมาเยี่ยมผมนานแล้วล่ะ
ผมไม่รู้ว่าตัวเองอยากให้คนมาเยี่ยมไหมด้วยซ้ำ ผมอยู่ที่นี่ก็สบายดี
นี่เป็นตึกที่ดี มีคนดีๆ
ผมมีเพื่อนที่นี่ อยู่ในนี้มันก็ดีแล้ว
เหยื่อรายหนึ่งเสียชีวิตอย่างน่าเศร้า
จากการลงมือของไมเคิล
ด้วยอายุของเขา ไมเคิลได้รับโทษจำคุก
ในข้อหาฆ่าคนตายเป็นเวลาสองปีครึ่ง
ฉะนั้นเรือนจำจึงเหลือเวลาปรับปรุงตัวเขา
อีกเพียงไม่กี่เดือน
นักโทษทุกคนจะถูกขัง เป็นเวลากว่า 14 ชั่วโมงต่อวัน
แต่ส่วนใหญ่แล้วไมเคิลจะอยู่ที่ห้อง ทั้งๆ ที่เขาเลือกได้
และเขาก็ดูปลีกวิเวกจากคนอื่น
เด็กอายุ 18 ถูกขังไว้ในห้องขัง
ในคุกของผู้ใหญ่ตั้งแต่ 16:40 น.
ไปจนถึงเจ็ดโมงเช้าของวันรุ่งขึ้น
นั่นคือการเยียวยาฟื้นฟูเหรอ นั่นใช่การลงโทษเหรอ
ผมเองก็เคยทำแบบนี้
ผมขังตัวเองอยู่ในห้องตอนกลางวันแสกๆ
มันส่งผลกระทบกับสภาพจิตใจ
ตอนนี้เขาอยู่ในเรือนจำ เรือนจำต้องทำอะไรกับเขาสักหน่อย
ไม่ว่าเขาจะเคยทำเรื่องอะไรมา
แต่ด้วยอายุที่ยังน้อย เรายังกอบกู้เขาได้
(เรือนจำกึลมาคอสเก็น)
(วันที่ 5)
เวลาของผมที่เรือนจำกึลมาคอสกีเหลืออีกสองวัน
ผมได้พบนักโทษคนหนึ่งที่เหมือนกับไมเคิล
เขาก่อคดีร้ายแรงตั้งแต่ยังเป็นวัยรุ่น
- ผมราฟาเอล - ผมลีฟ
- คุณชื่ออะไรนะ ลีฟ - ลีฟ
ตอนนี้ด้วยวัยที่เกือบจะ 50
ในที่สุดลีฟก็เข้ารับการบำบัดให้คำปรึกษา ของทางเรือนจำอย่างจริงจัง
คุณเคยติดคุกมากี่ครั้ง
ที่ฟินแลนด์ 11 ครั้ง
ที่สวีเดนหกครั้ง
เดนมาร์กสองครั้ง นอร์เวย์อีกหนึ่งครั้ง
ลีฟเล่าว่าเขาเป็นส่วนหนึ่ง ของชุมชนโรมายิปซีในฟินแลนด์
เขาใช้เวลา 23 ปีอยู่ในคุก
เนื่องจากคดีความรุนแรงหลายคดี
รวมถึงคดีฆาตกรรมสองครั้ง
ผมโตมาในศูนย์
แล้วผมก็ต้องเข้าคุกตอนอายุ 15
พี่ชายผมถูกฆ่า ผมเลยไปยิงหัวคนที่ฆ่า
มันเป็นการแก้แค้น
แล้วตอนอยู่ข้างนอก อะไรที่กระตุ้นความรุนแรงของคุณ
ที่ไหนมีครอบครัวโรมายิปซี ที่นั่นก็จะมีความเกลียดชัง
เวลาเกิดสถานการณ์ ถ้าเราไม่หนี เรื่องมันก็อาจจะเลวร้ายได้
แล้วยุคนี้สมัยนี้ใครๆ ก็มีปืน
มันจะเกิดขึ้นเร็วมาก พวกเขาคิดจะเอาชีวิตเราทันที
และผมเองก็ไม่ได้อยากรับความช่วยเหลือมาก่อน
แล้วทำไมตอนนี้ถึงอยากซะล่ะ
ในอดีตผมเคยเล่นยาหนัก
แต่ตอนนี้ระหว่างรับโทษ
ผมไปคุยกับฮันน่าตลอดเลย
ตั้งแต่ที่ลีฟเลิกยาได้
กิจวัตรของเขาคือการเข้ารับการบำบัดกับฮันน่า
ที่ปรึกษาพิเศษสำหรับนักโทษ ในคดีความรุนแรงของทางเรือนจำ
คุณคิดว่าศูนย์บำบัดในอุดมคติ
ควรจะอยู่ในสถานที่แบบไหน
ศูนย์บำบัดผู้ใช้สารเสพติดชาวคริสต์น่าจะดีที่สุด
- มันจะมีเรื่องของจิตวิญญาณ - ใช่
นักโทษส่วนใหญ่ที่คุณบำบัดพูดคุยด้วย เป็นนักโทษคดีความรุนแรงแบบลีฟ
เบื้องหลังความรุนแรงนั้นคือยากับเหล้าใช่ไหม
ใช่เกือบทุกครั้ง หรือถ้าไม่
ก็จะเป็นเพราะพวกเขามีชีวิตที่ยากลำบาก
ครอบครัวของพวกเขามีปัญหา หลายคนมาจากบ้านเด็กกำพร้า
หลายคนก็โตมาในศูนย์
และตอนเป็นเด็ก คนก็ปฏิบัติต่อพวกเขาแบบร้ายๆ
ไม่มีใครได้ใช้ชีวิตปกติ พวกเขาเลยตัดสินใจ
แบบว่าฉันจะก่อคดี ฉันจะซ้อมคน
ฮันน่าเชื่อว่าระบบโรงเรียนของฟินแลนด์
ทำให้เด็กหนุ่มหลายคนแปลกแยก
ตอนที่ฉันยังเด็ก สมัยยุค 90
ฉันจำได้ชัดเลยว่า
พวกเด็กผู้ชายเกเรซ่าๆ
จะถูกลงโทษอยู่บ่อยๆ
พวกเขาถูกลงโทษ ถูกดูแคลน
และฉันก็คิดว่าสังคมฟินแลนด์
ชอบคนที่สงบและใจเย็นมากกว่า
และอะไรที่นอกเหนือไปจากนั้น จะถือเป็นการสร้างปัญหา
มันเป็นสัญญาณบอกชัดว่า "คุณคือตัวปัญหา"
แล้วที่นี่บังคับให้นักโทษคดีความรุนแรง
มาพบเจ้าหน้าที่แบบคุณทุกคนหรือเปล่า
มีนักโทษที่อยากมาพบฉัน ด้วยความสมัครใจมากพออยู่แล้ว
ตารางนัดของฉันเลยแน่นมาก
ลีฟมาที่นี่ มาร่วมการบำบัดพูดคุย
เรื่องนี้ช่วยคุณยังไงบ้าง
ผมสามารถคุยกับคุณได้ทุกเรื่อง
ผมไม่จำเป็นต้องโกหกอะไร
ผมบอกได้ว่ารู้สึกยังไง อยากให้ช่วยตรงไหน
และผมรู้ว่าเรื่องที่เราคุย เราจะรู้กันแค่สองคน
ดูเหมือนว่าฮันน่าจะทำงานได้ยอดเยี่ยม
แต่เธอก็เป็นที่ปรึกษาคดีความรุนแรง เพียงคนเดียวของเรือนจำ
แถมนักโทษก็ต้องตัดสินใจเองว่า พวกเขาอยากมาให้เธอช่วยไหม
เรือนจำคือสถานที่คุมขังชายเหล่านี้
พวกเขาสามารถชี้ ผลักดัน และแสดงโอกาสหรือเส้นทางที่ถูกต้องแก่นักโทษ
แต่ผมไม่เห็นอะไรแบบนั้นที่นี่
การเยียวยาฟื้นฟูกลายเป็นหน้าที่ของนักโทษเอง
พวกเขาต้องเป็นคนตัดสินใจเองว่า ในความคิดของพวกเขา
พวกเขาเปลี่ยนไปหรือไม่
ไม่มีอะไรเปลี่ยนพวกเขาได้
ลีฟและนักโทษส่วนใหญ่ที่ผมพบบอกผมว่า
การใช้ยาผลักดันให้พวกเขาก่อคดีความรุนแรง
ผมจึงอยากรู้ว่าเหล่านักโทษ
ยังเข้าถึงยาทั้งที่อยู่ในเรือนจำได้ไหม
เพราะถ้าได้ มันจะกระทบต่อความสามารถ ในการปรับปรุงตัวของพวกเขา
คุณมีอิทธิพลเยอะในตึกนี้
คนเคารพคุณเยอะ ถูกไหม
เรื่องปกติน่ะ
ถ้าผมอยากสูบกัญชา หรือถ้าอยากได้แอมเฟตามีน หรือ…
มันหาได้ง่ายไหมในนี้
- ง่าย - จริงเหรอ
- ใช่ จะเอาเหรอ - แล้วดีหรือ…
ผมจะเอาไหมเหรอ
พวกผู้คุมตรวจหายากันโหดไหม พวกเขามาค้นตลอดเลยหรือเปล่า
พวกเขาค้นห้องไหม พวกเขาคิดจะหยุดมันไหม
พวกเขามาตรวจตอนเราไปข้างนอกหรือไปยิม
พวกเขาจะค้นห้องขังตอนคุณไม่อยู่
ใช่
แล้วพวกเขาเจอยาอะไร ยาอะไรที่พวกเขาเจอประจำ
ปกติพวกนั้นไม่เจออะไร
- ไม่เจอเหรอ - ใช่
อาจเป็นซูบิวเท็กซ์สักสามมิลลิกรัม
นั่นเป็นยาหลักๆ เลยใช่ไหม ซูบิวเท็กซ์น่ะ
ใช่ มันเป็นยาที่ฮิตมากในคุกฟินแลนด์
โอเค
มันส่งผลยังไง ผมไม่เคยใช้มัน
มันไม่ดีหรอก ครั้งแรกคุณจะแหวะ
คุณจะรู้สึกแย่ไปสองวัน
แต่หลังจากนั้นน่ะ
คุณจะมีแรงมากขึ้นและ…
ตอนอยู่ที่นี่คุณเห็นคนที่รูม่านตาหดเล็กไหมล่ะ
อืม
โอเค
นั่นเป็นตัวบอกสินะ รูม่านตาเล็ก
ใช่
ก็เหมือนกับคุกส่วนใหญ่
ยาผิดกฎหมายคือปัจจัยหลัก ของการทะเลาะเบาะแว้ง
และการข่มขู่กันเองระหว่างนักโทษ
นักโทษคนหนึ่งในตึกของผมต้องเจอเรื่องเลวร้าย
จนเขาขอย้ายไปอยู่ตึกที่ปลอดภัยกว่า
สบายดีนะ
เล่นกันสักเกมไหม
- ได้สิ หนึ่งเกมนะ ได้เลย - ผมขอไม้นี้
เขาชื่อแอนต์ที ตอนนี้เขาอยู่ตึกที่มีการคุ้มกัน
เพื่อความปลอดภัยของเขาเอง
แต่พวกนักโทษเรียกตึกนี้ด้วยอีกชื่อ
พวกเขาบอกว่านี่คือตึกกิ้งก่า
- ผมรู้ว่ามันไม่ใช่… - พวกเขาเรียกมันแบบนั้นแหละ
มันหมายความว่ายังไง
ผู้กระทำผิดทางเพศ คนที่ปากโป้ง
แล้วทำไมคุณมาอยู่ตึกนี้
มันเป็นเพราะสถานการณ์ของผม
ผมช่วยพวกนั้นเรื่องยาได้ แต่ผมเลือกที่จะไม่ทำ
ที่ว่าช่วยเรื่องยาหมายถึงยังไง
ภรรยาผมจะมาค้างด้วย
และพวกเขาก็อยากให้ผมใช้เรื่องนั้นช่วยพวกเขา
ให้เมียผมเอาพัสดุเข้ามา อะไรแบบนั้น
- ผมให้เธอมาเจอเรื่องนี้ไม่ได้ - ไม่
เพราะพวกนั้นเรียกเมียผมข้างนอก
ผมไม่รู้เลย พวกนั้นขอให้เธอทำแบบนั้น
เพราะงั้นผมก็เลย ผมโกรธพวกเขามาก
เราชกต่อยกันนิดหน่อย และผมก็ต้องไป
ตอนที่คุณถูกกดดันแบบนั้นที่ตึก 2.1
คุณกลัวไหม
กลัวเหรอ
ต้องกลัวสิ คนพวกนั้นก็เหมือนกับผม
พวกเขาทำทุกอย่างที่แวบเข้ามาในหัวได้
พวกเขาไม่รู้จักยับยั้งชั่งใจ
สักวันผมอยากออกไปจากที่นี่ ผมไม่อยากฆ่าใครตายที่นี่
แล้วก็ไม่อยากโดนใครฆ่าด้วย
เมื่อก่อนคุกมันเป็นอีกแบบ
แต่ทุกวันนี้
ไม่มีใครทำตามกฎอีกแล้ว
มันเหมือนกับพวกนั้นตั้งกฎขึ้นมาแล้วก็ไป
ใครมียามากที่สุดเป็นเจ้า ผมก็ไม่รู้ว่าทำไม
นั่นแหละ
หนึ่งในโจทย์ใหญ่ของเจ้าหน้าที่เรือนจำ
คือการป้องกันไม่ให้ยาเข้ามาได้
แต่เมื่อพวกเขาหายาเสพติดในนี้ได้ มันเลยเกิดตลาดมืดขึ้นมา
และมันก็ทำให้เกิดการแบ่งชนชั้นด้วย
คนที่มียาคือคนที่คุมคุก
พวกเขามีอำนาจตัดสินใจและนั่นก็อันตรายมาก
(วันที่ 6)
นี่คือวันสุดท้ายของผมที่ตึก 2.1
- เป็นไงบ้าง สบายดีนะ - ครับ สบายดี
ผมมาคุยกับยานี
เขายังต้องรับโทษอีกสองปี แต่เขามีแผนสำหรับอนาคตแล้ว
ในบรรดาชาวตึก 2.1
เขาคือคนที่เข้าร่วมโครงการบำบัดอย่างแข็งขัน
ผมอยากรู้จริงๆ
เพราะผมรู้สึกว่าคุณเป็นคนนิสัยดี
พอออกไปแล้วคุณจะทำอะไร
ผมจะไปอยู่กับแฟน
ผมมีงาน มีบ้าน มีทุกอย่างพร้อมแล้ว
- นั่นเป็นสัญญาณที่ดีนะ - ใช่ ดีมากจริงๆ
และครั้งนี้มันจะต่างออกไป เพราะเมื่อก่อนมันไม่ได้เป็นแบบนี้
แฟนผมจะมาค้างกับผมที่นี่ในสองสัปดาห์ข้างหน้า
- นอนค้างครั้งแรกเลยสินะ - ใช่ ครั้งแรก
แฟนมาเยี่ยมแบบนี้ คุณคงได้ใกล้ชิดกันยิ่งขึ้น
ใช่ครับ
แล้วในสองเดือนข้างหน้า ผมก็จะมีวันหยุดแรก
คุณมีอะไรให้ตั้งตารอหลายอย่างเลย
มีเรื่องดีๆ หลายอย่างครับ
- โชคดีนะ ขอให้ทุกอย่างราบรื่น - ขอบคุณ
ขอบคุณครับ
ความสัมพันธ์ของยานี และแผนการที่ชัดเจนสำหรับชีวิตหลังเป็นอิสระ
ช่วยให้เขาสามารถจริงจัง กับกระบวนการบำบัดฟื้นฟู
โทนี่กำลังจะได้เป็นอิสระในอีกไม่ถึงเดือน
แม้เขาจะไม่ได้มีส่วนร่วมกับระบบของเรือนจำนัก
ผมก็ยังอยากจะรู้ว่า เรือนจำได้เปลี่ยนเขาไปหรือไม่
ผมคิดว่านี่คือตัวตนของผม
ผมเป็นคนแบบที่ควรจะเป็น
ใครดีมาผมก็ดีตอบ ใครร้ายผมก็ร้าย
ผมไม่ได้มองว่าตัวเองเป็นนักเลงเต็มเวลา
ผมแค่ทำแบบนั้นตอนว่างๆ แล้วมันก็ทำให้ผมต้องมาติดคุก
แล้วอะไรที่รอโทนี่อยู่
เป้าหมายของผมกับออลลี่
เราได้วางแผนธุรกินกันเอาไว้ เราจะบริหารมัน
ผมกำลังจะเป็นพ่อคนในฤดูร้อนนี้
และผมอยากเป็นพ่อที่ดีของลูกๆ
ผมอยากเล่นดนตรีพอมีเวลา
ผมไม่คิดจะกลับมาที่นี่อีกแล้ว
จากที่ผมเห็นมา นักโทษส่วนใหญ่ไม่เปลี่ยนตัวเอง
เว้นแต่จะถูกขังนานหลายปีเสียก่อน
ที่ฟินแลนด์ ผู้ร้ายในคดีความรุนแรง 57 เปอร์เซ็นต์
มักจะก่อคดีเพิ่มขึ้นในช่วงห้าปีหลังการปล่อยตัว
แล้วปรัชญาของเรือนจำที่ให้นักโทษ
รับผิดชอบการเยียวยาฟื้นฟูตัวเอง
มันถูกต้องแล้วหรือ
ผมมาคุยกับผู้อำนวยการเรือนจำ ฮาร์รี ราโม
เรือนจำนี้มีผู้ก่อคดีความรุนแรงซ้ำจำนวนมาก
และการเยียวยาฟื้นฟูก็เป็นองค์ประกอบสำคัญ
ในการลดการก่อเหตุซ้ำ
ที่นี่มีบางคนที่ต้องให้ใครจับมือเอาไว้
ในฐานะผู้อำนวยการของเรือนจำ
คุณคิดว่าระบบมันทำงานได้ดีแค่ไหน
ประเด็นสำคัญคือเรามองนักโทษ…
เรามองมนุษย์เป็นมนุษย์
จุดเริ่มต้นของเราก็คือ
เราพยายามเยียวยาฟื้นฟูนักโทษทุกคน
ให้พวกเขาสามารถใช้ชีวิตในสังคมได้ แบบปลอดยาและอาชญากรรม
ผมเชื่อว่าถ้าคุณมีแรงผลักดัน และอยากรับการเยียวยาฟื้นฟู
เรือนจำกึลมาคอสกี และระบบเรือนจำของฟินแลนด์
จะมอบเครื่องมือและโอกาสให้คุณทำแบบนั้น
แต่มันขึ้นอยู่กับคุณ มันเริ่มที่ตัวคุณเอง
ถ้าคุณสามารถเอาอะไรก็ได้มาเพิ่มให้เรือนจำ
ถ้าคุณมีอำนาจในการเอาอะไร มาเพิ่มให้กับเรือนจำ
เพื่อช่วยในเรื่องการเยียวยาฟื้นฟู ที่เรือนจำจัดเตรียมไว้ให้นักโทษได้
มันจะเป็นอะไรครับ
สองปีที่ผ่านมา
เรามีที่ปรึกษาคดีความรุนแรงแค่คนเดียว
ผมคิดว่าเราต้องการเพิ่มอีกสองสามคน
สิ่งหนึ่งที่ผมคิดว่าเรือนจำต่างๆ ต้องนำมาใช้มากขึ้น
คือกระบวนการยุติธรรมเชิงสมานฉันท์
ในเรือนจำมียาเสพติด
สำหรับเรือนจำแห่งนี้
การจะบรรลุนโยบายปลอดยาเสพติด มีความท้าทายยังไงบ้าง
คือเราปิดกั้นที่นี่ไม่ได้
แต่มีปัจจัยหลักๆ อยู่สองอย่าง ที่จะส่งผลต่อปัญหานั้น
ในความเห็นของผม
หนึ่งคือการยับยั้งการจัดหา
ด้วยกระบวนการควบคุมที่เราทำกันอยู่
และอีกอย่างคือการยับยั้งความต้องการ
ด้วยการเยียวยาฟื้นฟู และกิจกรรมการทำงานต่างๆ
ทำให้พวกเขาคิดถึงเรื่องอื่น นอกเหนือไปจากยาเสพติด
เรายึดมั่นในชุดคุณค่าของเรา
เราเคารพศักดิ์ศรีความเป็นมนุษย์
ความยุติธรรม และศรัทธาในความสามารถ ที่จะพัฒนาและเติบโต
ผมเชื่อว่ามีนักโทษหลายคน
ที่ต้องการเลิกยุ่งกับยา และอาชญากรรมอย่างแท้จริง
แต่มันไม่ง่าย พวกเขาจำเป็นจะต้องมีแรงผลักดันอย่างมาก
- นึกว่าคุณจะต้องไปแล้วซะอีก - คุณเป็นคนให้ผมออกไปเอง
และผมก็เปิดให้คุณเข้ามา
หลายคนที่ผมเจอที่นี่เป็นผู้ก่อคดีความรุนแรงซ้ำ
ซึ่งคนมากมายคงแย้งว่าควรแล้วที่จะถูกขังไว้
แต่ในความเห็นของผม แค่ขังนักโทษมันไม่พอ
คุณต้องเปลี่ยนแปลงพวกเขาให้ดีขึ้น
มีบางคนได้รับการเยียวยาฟื้นฟู และคนที่นี่ก็ทำงานกันได้ดี
แต่สำหรับนักโทษคดีความรุนแรง ที่เสพยาเสพติดส่วนใหญ่
เรือนจำจะต้องทำอะไรมากกว่านี้
คำบรรยายโดย วรพล ถาวรวรานนท์